CELEX: E2011P0009
Language: et
Date: 2011-07-21 00:00:00
Title: EFTA järelevalveameti 21. juulil 2011 Norra vastu esitatud hagi (Kohtuasi E-9/11)

6.10.2011   
            
            
               ET
            
            
               Euroopa Liidu Teataja
            
            
               C 294/8
            
         EFTA järelevalveameti 21. juulil 2011 Norra vastu esitatud hagi
   (Kohtuasi E-9/11)
   2011/C 294/08
   EFTA järelevalveamet, Rue Belliard 35, 1040 Brüssel, Belgium, keda esindavad Xavier Lewis, Florence Simonetti ja Gjermund Mathisen, esitas 21. juulil 2011 EFTA kohtus hagi Norra vastu.
   EFTA järelevalveamet taotleb, et EFTA kohus:
   
               1)
            
            
               kinnitaks, et kuna Norra Kuningriik on hoidnud jõus 29. juuni 2007. aasta seaduse nr 74 (reguleeritud turgude kohta (börsiseadus)) paragrahvi 35 lõigetes 1, 2 ja 3 ning paragrahvis 36 ja 5. juuli 2002. aasta seaduse (finantsinstrumentide registreerimise kohta (väärtpaberite depositooriumide seadus) paragrahvi 5–3 lõigetes 1, 2 ja 3 ning paragrahvis 5–4 sätestatud piirangud EMP riikides asuvate isikute ja neis asutatud ettevõtjate õigusele omada Norra reguleeritud turgudel aktsiaid ja kasutada hääleõigust, ei ole Norra Kuningriik täitnud EMP lepingu artiklitest 31 ja 40 tulenevaid kohustusi;
            
         
               2)
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Norra seadused piiravad finantsteenuste infrastruktuuri ettevõtjate aktsiate omamise ja neis hääleõiguse kasutamise võimalust. Põhireegliks on börsiseaduse keeld omada rohkem kui 20 % börsil noteeritud ettevõtja aktsiatest või osadest ning hääletada rohkem kui 20 % hääleõiguslike aktsiate ulatuses või 30 % aktsionäride/osanike üldkoosolekul esindatud häälte ulatuses. Väärtpaberite depositooriume käsitlevad eeskirjad on kehtestatud väärtpaberite depositooriumide seaduses.
            
         
               —
            
            
               EFTA järelevalveamet on seisukohal, et kõnealused õigusaktid ei ole kooskõlas ei EMP lepingu artiklis 31 sätestatud asutamisvabaduse ega ka artiklis 40 sätestatud kapitali vaba liikumisega.
            
         
               —
            
            
               Eelkõige märgib EFTA järelevalveamet, et kõnealused õigusaktid ei aita kaasa finantsturgude eduka toimimise ega tõhususe edendamisele ega veena turuosalisi institutsioonide sõltumatuses ega erapooletuses. Järelevalveamet on seisukohal, et olemas on piisavalt tõhusad alternatiivsed ja vähem piiravad meetmed.